钦定古今图书集成/历象汇编/岁功典/第062卷 > 《云南志书》 > 秋游原上 前人
## 钦定古今图书集成/历象汇编/岁功典/第062卷 > 《云南志书》 > 秋游原上 前人

“七月行已半，早凉天气清。清晨起巾栉，徐步出柴荆。”
露杖筇竹冷，风襟越蕉轻。闲携弟侄軰，同上秋原行。
新枣未全赤，晚瓜有馀馨。依依田家叟，设此相逢迎。
自我到此村，往来白发生。村中相识久，老幼皆有情。
留连向暮归，树树风蝉声。是时新雨足，禾黍夹道青。
见此令人饱，何必待西成。